79. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ. 156424 της 24/31 Δεκ. 1969 (ΦΕΚ Β΄ 858) Περί κωδικοποιήσεως αποφάσεων αφορωσών την παρακολούθησιν των αστικών Κ.Τ.Ε.Λ. και λήψιν παντός μέτρου δια την εύρυθμον και ικανοποιητικήν δια το κοινόν διεξαγωγήν των αστικών συγκοινωνιών. Έχοντες υπ’ όψιν: Περί κωδικοποιήσεως αποφάσεων αφορωσών την παρακολούθησιν των αστικών ΚΤΕΛ και λήψιν παντός μέτρου δια την εύρυθμον και ικανοποιητικήν δια το κοινόν διεξαγωγήν των αστικών συγκοινωνιών. 2)Τας κατά καιρούς εκδοθείσας υπ’ αριθ. 108027/54, 179177/55, 131369/57, 208030/58, 139135/59, 219846/1959, 201202/60, 212202/61, 260483/61, 140566/61, 217422/61, 178710/62, 242728/62, 174308/62, 145565/1963, 115503/64, 154347/64, 142105/65, Γ-179904/67, Γ-139087/67, Γ-134592/67, 178553/67, Γ-144100/68, Γ-185550/ 68 Γ-183208/68 και Γ-162748/68 εγκυκλίους διαταγάς και αποφάσεις ημών επί του εν περιλήψει θέματος. Αποσκοπούντες εις την διευκόλυνσιν του έργου της κωδικοποιήσεως της ισχυούσης νομοθεσίας της Γενικής Δ/νσεως Μεταφορών, αποφασίζομεν: Ορίζομεν τα ακόλουθα, ως προς τας δια λεωφορείων εκτελουμένας αστικάς συγκοινωνίας: 1.Απαγορεύεται αυστηρώς η μεταφορά κυνών δια των αστικών λεωφορείων. 2.Παιδία ηλικίας άνω των 4 ετών ταξειδεύοντα δια των αστικών λεωφορείων υποχρεούνται εις την καταβολήν ολοκλήρου της τιμής του ισχύοντος εκάστοτε εισιτηρίου. 3.Το επιβατικόν κοινόν δέον όπως έχη πάντοτε ανά χείρας το ακριβές αντίτιμον του εισιτηρίου, προς διευκόλυνσιν των μετά των εισπρακτόρων των λεωφορείων συναλλαγών των. Ομοίως και οι εισπράκτορες των λεωφορείων υποχρεούνται να είναι εφωδιασμένοι δια κερμάτων, προς τον αυτόν σκοπόν. Κατ’ αρχήν οι εισπράκτορες δεν υποχρεούνται να αλλάσσουν χαρτονομίσματα αξίας μείζονος των 100 δραχμών. Οι παρουσιάζοντες τοιαύτα δεν δύνανται να ταξειδεύωσι, δια των αστικών λεωφορείων. Εις περίπτωσιν αδυναμίας αμέσου επιστροφής οιουδήποτε υπολοίπου εκ της εκδόσεως των εισιτηρίων, οι εισπράκτορες των λεωφορείων υποχρεούνται και το επιβατικόν κοινόν δύναται να αξιοί, την ενυπόγραφον αναγραφήν επί του εισιτηρίου του οφειλομένου παρ’ αυτού ποσού, όπερ θα επιστρέφεται μέχρι του πέρατος της εκτελουμένης διαδρομής. 4.Απαγορεύεται αυστηρώς η κατάληψις υπό του προσωπικού του Ε.Κ.Τ.Ε.Λ. θέσεων καθημένων, εντός των λεωφορείων, εφ’ όσον εντός αυτών ίστανται όρθιοι επιβάται, των ειδικών κατηγοριών (ανάπηροι, ιερωμένοι, γυναίκες έγκυοι κλπ.). 5.Απαγορεύεται αυστηρώς η λειτουργία φορητών ραδιοφώνων εντός των αστικών λεωφορείων, παρ’ οιουδήποτε προσώπου. 6.Η εκτέλεσις του τελευταίου νυκτερινού δρομολογίου, δέον να πραγματοποιήται επακριβώς την καθωρισμένην ώραν. 7.Άπαντα τα αστικά λεωφορεία της περιοχής Πρωτευούσης δέον να είναι εφωδιασμένα δια μικροφωνικών συσκευών, η δε προαγγελία, απασών των καθωρισμένων στάσεων των γραμμών της εν λόγω περιοχής, τυγχάνει υποχρεωτική δια τους εισπράκτορας. 8.Τα αστικά λεωφορεία κατά την άφιξίν των εις την αφετηρίαν ή το τέρμα της γραμμής, προς δρομολόγησιν, δέον να φέρωσιν υποχρεωτικώς, τόσον μετωπικώς, όσον και πλευρικώς τας ενδεικτικάς πινακίδας της υπό εκτέλεσιν διαδρομής. 9.Δια λόγους ασφαλείας του ταξειδεύοντος επιβατικού κοινού απαγορεύονται αυστηρώς αι συνομιλίαι των οδηγών λεωφορείων μετά παντός προσώπου, εφ’ όσον τα λεωφορεία ευρίσκονται εν κινήσει. 10.Ο εξαερισμός των εν κινήσει ευρισκομένων αστικών λεωφορείων θα διενεργήται, καθ’ όλας τας εποχάς του έτους, αναλόγως των κρατουσών εκάστοτε καιρικών συνθηκών, υπό του εισπράκτορος του λεωφορείου, κατά την κρίσιν αυτού, λαμβανομένης μερίμνης δια την προστασίαν της υγείας του ταξειδεύοντος επιβατικού κοινού. Εις ην περίπτωσιν το άνοιγμα των παραθύρων ενοχλεί οιονδήποτε επιβάτην ο εισπράκτωρ δέον να μη επιμένη εις τούτο. 11.Απαγορεύεται εις τους οδηγούς των λεωφορείων να περιορίζουν τον φωτισμόν των παρ’ αυτών οδηγουμένων οχημάτων. Ούτοι υποχρεούνται να διατηρούν άπλετον τον εσωτερικόν φωτισμόν των οχημάτων. 12.Το προσωπικόν των λεωφορείων, άμα τη αναλήψει υπηρεσίας, υποχρεούται να τοποθετή ανελλιπώς την ονομαστικήν καρτέλλαν του εις τας προς τούτο, εντός των λεωφορείων, τοποθετημένας θήκας. 13.Επιτρέπεται η χρησιμοποίησις των υπηρεσιακών τηλεφώνων σταθμαρχείων του ΕΚΤΕΛ παρά του προσωπικού της Α.Ε. «ΑΣΠΑ» δι’ υπηρεσιακούς μόνον λόγους. 14.Τα καθορισμένα υποχρεωτικά δρομολόγια εις εκάστην γραμμήν δέον να πραγματοποιούνται επακριβώς. Πέραν αυτών οι εντεταλμένοι με την ρύθμισιν  των δρομολογίων  δύνανται  να  εκτελούν (Αντί της σελ. 312,65(β) Σελ. 312,65(γ) Τεύχος 376-Σελ. 15 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.79 και προαιρετικά τοιαύτα, αναλόγως των παρουσιαζομένων αναγκών. 15.Η στάθμευσις των λεωφορείων δέον να γίνεται εγγύς των πεζοδρομίων, προκειμένου να διευκολύνεται η αποβίβασις και επιβίβασις των επιβατών. Προς τούτο η οπισθία θύρα του λεωφορείου δέον να ευρίσκεται ακριβώς εις την κεφαλήν της σχηματιζομένης σειράς επιβιβάσεως. 16.Απαγορεύεται η παραλαβή ορθίων επιβατών εκ των τερμάτων και η πλήρωσις των λεωφορείων δι’ επιβατών εκ της αφετηρίας, προς εξυπηρέτησιν των επιβατών των ενδιαμέσων στάσεων. 17.Απαγορεύεται εις τους σπουδαστάς και μαθητάς, τους εφωδιασμένους δια δελτίου καταβολής μειωμένου εισιτηρίου και χρησιμοποιούντας τούτο, να καταλαμβάνωσιν θέσιν καθημένου εις τα αστικά λεωφορεία εφ’ όσον εντός αυτών ίστανται όρθια πρόσωπα των ειδικών κατηγοριών, ήτοι ανάπηροι πολέμου, υπερήλικες, έγκυοι ή υποβαστάζουσαι τέκνα γυναίκες κλπ. Εις ην περίπτωσιν μαθητής ή σπουδαστής δεν έχει αντιληφθή την εντός του οχήματος παρουσίαν των προσώπων των ως άνω κατηγοριών, οι εισπράκτορες των λεωφορείων οφείλουν να υποδείξωσι τούτο εις αυτούς, εάν δε ούτοι, παρά ταύτα, αρνηθούν δέον να σημειούν τα στοιχεία της ταυτότητός των, άτινα θα αναφέρωσι αμελλητί εις την Διοίκησιν του ΕΚΤΕΛ δια τα περαιτέρω. 18.Επιτρέπεται όπως τα αστικά λεωφορεία παραλαμβάνωσι, 10 επί πλέον μαθητάς ή μαθητρίας πέραν του συνολικού αριθμού θέσεων, του αναγεγραμμένου επί της αδείας κυκλοφορίας αυτών. 19.Το προσωπικόν των λεωφορείων υποχρεούται να συμπεριφέρηται με ευπρέπειαν και ευγένειαν προς άπαντας τους επιβάτας, με κατανόησιν δε και καλωσύνην προς τους αναξιοπαθούντας τοιούτους. 20.Απαγορεύεται η ανάπτυξις υπερβολικής ταχύτητος υπό των οδηγών λεωφορείων κατά τας περί το μεσονύκτιον ώρας. Σελ. 312,66(γ) Τεύχος 376-Σελ. 16 21.Οι οδηγοί των εκτελούντων συγκοινωνίαν λεωφορείων υποχρεούνται να ανακόπτουν την ταχύτητα του οχήματός των, προ των διασταυρώσεων οδών μετά σιδηροδρομικών γραμμών και να μη διέρχωνται εξ’ αυτών εάν δεν βεβαιωθούν προηγουμένως ότι δεν επίκειται η διέλευσις αμαξοστοιχίας ή μεμονωμένου οχήματος και, ότι δεν εκτελείται επί της γραμμής οιαδήποτε επικίνδυνος εργασία. 22.Το προσωπικόν κινήσεως και ελέγχου των αστικών λεωφορείων δέον όπως απαγορεύει την είσοδον και παραμονήν εντός των λεωφορείων μικροπωλητών, επαιτών, αοιδών, μουσικών και εν γένει παντός προσώπου προκαλούντος ενόχλησιν εις τους επιβάτας. 23.Οι ιδιοκτήται των ιδιωτικών λεωφορείων και η ΑΣΠΑ υποχρεούνται να παραδίδουν τα οχήματα αυτών, προς δρομολόγησιν, εις αρίστην κατάστασιν, τόσον από απόψεως εμφανίσεως όσον και από απόψεως λειτουργίας, το δε προσωπικόν των λεωφορείων να διατηρή ταύτα καθαρά και ευπρεπή, καθ’ όλην την διάρκειαν της υπηρεσίας του. 24.α)Απαγορεύεται αυστηρώς η είσοδος επιβατών εις τα αστικά λεωφορεία εκ της εμπροσθίας θύρας, εξαιρέσει των Αξιωματικών των Ενόπλων Δυνάμεων και των Αστυνομικών εν στολή, ως και των εντεταλμένων οργάνων ελέγχου, εφ’ όσον εκτελούν διατεταγμένην υπηρεσίαν. β)Η κάθοδος των επιβατών εκ των άνω λεωφορείων θα διενεργήται κατά κανόνα εκ της εμπροσθίας θύρας, μη επιτρεπομένης ταύτης εκ της οπισθίας θύρας, ει μη μόνον εις ας περιπτώσεις τα λεωφορεία είναι πλήρη επιβατών, εις δε τας ενδιαμέσους στάσεις δεν αναμένουν επιβάται προς επιβίβασιν. γ)Επιτρέπεται η εξ αμφοτέρων των θυρών αποβίβασις εις τας αφετηρίας και τα τέρματα των γραμμών, αλλά μόνον εφ’ όσον η στάθμευσις των λεωφορείων πραγματοποιείται ουχί εις την κανονικήν θέσιν της αφετηρίας ή του τέρματος, αλλά όπισθεν και μακράν αυτής, λόγω της προ αυτών σταθμεύσεως ετέρων λεωφορείων, προηγηθέντων κατά την άφιξιν. 25.Οι σταθμάρχαι αφετηριών και τερμάτων δέον να κάνουν λελογισμένην χρήσιν συρικτρών αυτών, κατά τας ώρας της κοινής ησυχίας, το δε προσωπικόν των λεωφορείων να μη ομιλή μεγαλοφώνως κατ’ αυτάς. 21.Ζ.α.79 Κοινά Ταμεία Εκμεταλλεύσεως Λεωφορείων (ΚΤΕΛ) 26.Οι εισπράκτορες των λεωφορείων της αστικής περιοχής Αθηνών-Πειραιώς, κατά τας ώρας των αιχμών, ήτοι 7.00΄-9.00, 13.30΄-15.30΄ και 18.30΄21.00΄ υποχρεούνται να εκδίδουν όρθιοι τα εισιτήρια των εκ της αφετηρίας ή εκ του τέρματος επιβιβαζομένων επιβατών. 27.Οι κάτοχοι δελτίων ελευθέρας κυκλοφορίας υποχρεούνται όπως κατά την επιβίβασίν των επιδεικνύωσι ταύτα εις τους εισπράκτορας ή τα εντεταλμένα όργανα ελέγχου, άνευ ουδεμιάς οχλήσεως. 28.Αι δια τα χρήζοντα βοηθείας πρόσωπα προοριζόμεναι θέσεις εντός των αστικών λεωφορείων δεν επιτρέπεται να καταλαμβάνωνται παρ’ ετέρων επιβατών, εφ’ όσον επιβαίνουν του οχήματος πρόσωπα των ειδικών κατηγοριών (ανάπηροι, υπερήλικες, ιερωμένοι κλπ.). Οι εισπράκτορες και οι ελεγκταί των λεωφορείων υποχρεούνται όπως μεριμνούν δια την εγκατάστασιν των προσώπων των ειδικών κατηγοριών εις τας δια ταύτα προοριζομένας θέσεις και να παρέχουν εις αυτά προθύμως πάσαν συνδρομήν. 29.Από της δημοσιεύσεως της παρούσης καταργούνται αι εν αρχή μνημονευόμεναι εγκύκλιοι και αποφάσεις ημών. 30.Δημοσιευθήτω δια της Εφημερίδος της Κυβερνήσεως. 